Diari Oficial de la Generalitat Valenciana


Sumari del DOGV 8821, del 27-05-2020 (2020/3510)

RESOLUCIÓ de 13 de maig de 2020, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2020/2021.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8821

Data del DOGV
:   27-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3510


Data del document
:   13-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de maig de 2020, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2020/2021. [2020/3510]  
L'Ordre 73/2014, de 26 d'agost, de la Conselleria d'Educació, Cultura i Esport, regula els programes formatius de qualificació bàsica de la Comunitat Valenciana.  
De conformitat amb el que preveu l'article 17.1 de la Llei 38/2003, de 17 de novembre, general de subvencions, i amb el que disposen els articles 164 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'aproven les bases reguladores per a la concessió de subvencions als programes formatius de qualificació bàsica mitjançant l'Ordre 41/2016, de 29 de juliol, de la Conselleria d'Educació, Investigació, Cultura i Esport, publicada en el DOGV núm. 7842, de 2 d'agost.  
  
Segons l'article 16 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, correspon a la Direcció General de Formació Professional i Ensenyaments de Règim Especial, entre altres funciones, promoure el desenvolupament de la Formació Professional i adequar-la a les necessitats socioproductives, amb la finalitat de donar resposta al teixit productiu de la Comunitat Valenciana i d'elevar els nivells d'ocupabilitat.  
D'altra banda, d'acord amb la disposició final segona de l'Ordre 41/2016, es delega en la persona titular de la direcció general amb competències en matèria de Formació Professional la facultat d'efectuar les convocatòries corresponents.  
Per tot això, es dicta la següent resolució  
  
Primer. Objecte i àmbit d'aplicació  
La resolució té com a objecte convocar les subvencions per als programes formatius de qualificació bàsica de la Comunitat Valenciana per al curs 2020-2021 d'acord amb les bases reguladores aprovades mitjançant l'Ordre 41/2016, de 29 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de les subvencions per als programes formatius dec qualificació bàsica de la Comunitat Valenciana (DOGV 7842, 02.08.2016); d'ara en avant, ordre de bases.  
Les subvencions que es convoquen mitjançant aquesta resolució s'aplicaran per a la realització de programes formatius de qualificació bàsica ordinaris i programes formatius de qualificació bàsica adaptats a persones amb necessitats educatives especials permanents.  
  
Segon. Beneficiaris i requisits que han de complir  
1. Podran tindre la condició de beneficiaris els sol·licitants que s'estableixen en l'article 3 de l'ordre de bases.  
2. Els beneficiaris hauran de complir els requisits indicats en l'article 4 de l'ordre de bases.  
En cas que el sol·licitant siga un ens local, haurà d'estar al corrent en el compliment de l'obligació de rendició dels seus comptes anuals davant de la Sindicatura de Comptes, d'acord amb el que es preveu en l'article 68 de la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
  
  
Tercer. Aplicació pressupostària i import de la convocatòria  
D'acord amb el que estableix l'article 7 de l'ordre de bases, les subvencions que es convoquen a l'empara d'aquesta resolució tenen caràcter pluriennal atés que la realització dels programes formatius de qualificació bàsica tenen una duració que comprén dos exercicis pressupostaris. En conseqüència, les ajudes convocades es financen amb càrrec a l'aplicació pressupostària 98.55.41.003.60.7, línia de subvenció S7875, amb les següents anualitats i imports màxims:  
Anualitat 2020: 1.000.000 euros  
Anualitat 2021: 2.660.000 euros  
L'import màxim corresponent a l'anualitat 2021 quedarà condicionat a l'existència de crèdit adequat i suficient en la corresponent llei de pressupostos de la Generalitat per a l'exercici esmentat.  
  
  
Quart. Condicions de la concessió  
1. Les subvencions que es convoquen preveuen les dues modalitats de programes formatius de qualificació bàsica, això és, tant l'ordinària com l'adaptada a persones amb necessitats educatives especials permanents.  
2. Les entitats que participen en aquesta convocatòria poden presentar tantes sol·licituds com programes formatius per als quals sol·liciten subvenció. El nombre màxim de programes que pot sol·licitar cada entitat és de cinc.  
3. En el cas que una mateixa entitat sol·licite diversos programes i s'impartisquen en localitats diferents de la seu de l'entitat, hauran de presentar una sol·licitud per cadascun dels programes que calga subvencionar a l'efecte de la posterior adscripció als IES corresponents.  
  
4. El nombre màxim de programes formatius per a subvencionar en còmput global és de 93.  
5. Els programes formatius subvencionats estan subjectes al calendari que establisca l'Administració educativa a aquest efecte, i hauran de complir-lo, si bé se subvencionaran un total de 960 hores a l'efecte del càlcul de la subvenció i de la posterior justificació. La distribució d'hores en les dues anualitats que comprén el curs i el programa és la següent:  
Anualitat 2020: 260 hores  
Anualitat 2021: 700 hores, de les quals un mínim de 80 i un màxim de 150 corresponen al mòdul professional de Formació en Centres de Treball.  
  
  
Cinqué. Forma i termini de tramitació i presentació de les sol·licituds  
1. La tramitació i la presentació de sol·licituds s'ha de realitzar exclusivament per mitjans electrònics en la plataforma de tramitació de la GVA. Per a realitzar la tramitació electrònica, l'entitat sol·licitant pot utilitzar qualsevol dels certificats admesos per la seu electrònica de la Generalitat.  
La tramitació electrònica es durà a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
A aquest efecte, el sol·licitant haurà de disposar de signatura electrònica avançada, siga amb el certificat reconegut d'entitat (persones jurídiques), siga amb el certificat reconegut per a ciutadans (persones físiques), els dos admesos per la seu electrònica de la Generalitat. En cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant de la Generalitat per a la realització de tràmits per via telemàtica.  
2. El punt d'accés a la tramitació electrònica és la seu electrònica de la Generalitat, accessible en el lloc web https://sede.gva.es.  
3. La presentació de la sol·licitud i de la documentació preceptiva per altres mitjans diferents dels previstos determinarà l'exclusió d'ofici d'aquesta convocatòria.  
Així mateix, qualsevol acte de notificació per part de l'Administració es realitzarà per mitjans electrònics.  
4. El termini de tramitació i presentació de les sol·licituds serà de quinze dies hàbils des de l'endemà de la publicació d'aquesta resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
5. En la tramitació telemàtica, les entitats sol·licitants han d'aportar els documents normalitzats que s'indiquen a continuació, establits en els articles 11, 12 i 13 de l'Ordre 41/2016.  
5.1. Annex I. Sol·licitud de subvenció en els termes indicats en les bases reguladores d'aquestes subvencions. Amb la finalitat de complir la Llei 39/2015, d'1 d'octubre, del procediment administratiu comú de les administracions públiques, la sol·licitud inclou una declaració de no ser deutor de reintegraments, una declaració responsable i una autorització per a verificació telemàtica del compliment de les obligacions tributàries i amb la Seguretat Social per part de l'entitat sol·licitant.  
5.2. Annex II. Projecte socioeducatiu.  
5.3. Annex III. Model de domiciliació bancària, en cas de ser nou perceptor o per canvi de número de compte, el qual ha d'incloure el compte i el titular i ha d'anar segellat per l'entitat bancària.  
5.4. Documentació complementària: els documents que s'indiquen a continuació, o, en general, els documents que hagen d'estar signats o segellats (en cas que es requerisca), hauran de presentar-se en format PDF perquè siguen vàlids a l'efecte de la tramitació telemàtica.  
  
5.4.1. Certificat de compliment de l'adequació de les instal·lacions, l'equipament i les condicions mediambientals i sanitàries, signat per un arquitecte o un arquitecte tècnic, segons estableix l'article 12 de l'Ordre 41/2016; no obstant això, quan no hi haja hagut cap variació de les condicions certificades, es podrà aportar un escrit signat pel representant legal de l'entitat en què s'especifique que no hi ha hagut cap variació en les condicions establides en el seu moment, i que haurà d'estar datat dins del termini de presentació de sol·licituds.  
5.4.2. Documentació acreditativa de la titulació i/o l'experiència professional de l'equip docent.  
5.4.3. Certificat acreditatiu de les fonts de finançament de la part del projecte que no subvencione la conselleria amb competències en matèria d'educació.  
5.4.4. Documentació acreditativa i identificativa del sol·licitant i del seu representant legal.  
5.4.5. Acreditació de la inscripció de l'entitat en el registre corresponent.  
5.4.6. En cas que l'entitat promotora siga una entitat territorial, haurà de presentar un certificat de l'acord de l'òrgan competent que autoritze la sol·licitud, datat dins del termini de presentació de sol·licituds, i haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb la normativa aplicable i d'acord amb el que es preveu en l'article 68 de la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
5.4.7. Relació d'un mínim de tres empreses amb què l'entitat haja establit contacte amb vista a la realització del mòdul de Formació en Centres de Treball (FCT) del seu alumnat.  
6. El Servei d'Inspecció Educativa emplenarà l'annex IV que acompanya aquesta resolució quan finalitze el programa formatiu, segons el que estableixen els articles 23.1 i 24.4 de l'Ordre 41/2016, i aquest tràmit es realitzarà via telemàtica.  
  
Sisé. Terminis de resolució i notificació  
1. L'òrgan que ha de resoldre les sol·licituds de subvenció és l'establit en l'article 19 de l'ordre de bases, amb el contingut i la notificació que s'hi estableix.  
2. El termini màxim de resolució i notificació serà de sis mesos a comptar des de l'endemà de la publicació d'aquesta resolució.  
3. Les resolucions adoptades sobre les sol·licituds de subvenció posen fi a la via administrativa, i contra aquestes es podrà interposar potestativament recurs de reposició davant del conseller d'Educació, Cultura i Esport en el termini d'un mes a comptar des de l'endemà de ser publicades o notificades, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada o publicada la resolució, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Seté. Criteris de valoració de les sol·licituds  
La valoració de les sol·licituds es realitzarà d'acord amb els criteris que figuren en l'annex I de l'ordre de bases, tal com estableix l'article 16 de l'esmentada ordre.  
  
Huité. Mitjà de notificació o de publicació  
1. D'acord amb el que es preveu en l'article 68 de la Llei 39/2015, d'1 d'octubre, del procediment administratiu comú de les administracions públiques, i l'article 11 de l'ordre de bases, en la fase de presentació de sol·licituds, quan la sol·licitud no complisca els requisits establits, la persona interessada disposarà d'un termini de deu dies hàbils, des de la finalització del termini de sol·licitud, per a esmenar els documents o presentar els que no s'hagen aportat; si no ho fa, es considerarà que desisteix de la sol·licitud.  
2. Si en la fase d'instrucció es produeix l'exclusió d'algun sol·licitant conforme al que es preveu en l'article 14 de l'ordre de bases, la resolució de concessió inclourà aquesta circumstància a l'efecte de notificació, amb la indicació dels motius de l'exclusió. Aquesta resolució es publicarà en el Diari Oficial de la Generalitat Valenciana.  
3. En qualsevol acte de tràmit, conforme al que es disposa en l'article 73 de la Llei 39/2015, d'1 d'octubre, del procediment administratiu comú de les administracions públiques, es concedirà un termini de deu dies hàbils per a aportar el que es requerisca en el tràmit d'esmena. Respecte a les persones interessades que no atenguen el requeriment, es podrà declarar que han perdut el dret al tràmit corresponent, encara que s'admetrà l'actuació de la persona interessada i tindrà efectes legals si es produeix abans de la finalització del termini o el mateix dia de notificació de la resolució en què es considera que finalitza el termini.  
4. D'acord amb el que estableix l'article 45.1.b de la Llei 39/2015, d'1 d'octubre, del procediment administratiu comú de les administracions públiques, els actes administratius que afecten la totalitat de les entitats interessades es podran publicar en el lloc web de la Conselleria d'Educació, Cultura i Esport.  
  
Nové. Terminis de justificació  
1. Conforme al que es disposa en l'article 22 de l'ordre de bases, la justificació de la subvenció revestirà la forma de compte justificatiu simplificat.  
2. La justificació de l'anualitat 2020, mitjançant la presentació d'un compte justificatiu segons l'annex V de l'ordre de bases, es realitzarà fins al 10 de desembre, o fins al primer dia hàbil següent en cas de ser festiu. Quan finalitze el programa, i en tot cas fins al 31 de juliol, s'haurà de presentar el compte justificatiu corresponent a la segona anualitat 2021, acompanyat de la memòria final d'actuació del programa formatiu.  
3. Les despeses corresponents al mes de desembre s'imputaran a l'anualitat 2021, tal com estableix l'ordre de bases en l'article 22.1.a.  
  
4. La justificació de les despeses es realitzarà tenint en compte el calendari escolar vigent per al curs 2020-2021 i l'horari setmanal de trenta hores lectives que estableix l'article 17 de l'Ordre 73/2014, de 26 d'agost.  
5. La data d'emissió de les despeses corresponents a la primera anualitat inclourà el període comprés entre l'1 de setembre i el 30 de novembre; així mateix, respecte a la segona anualitat, aquesta data serà la compresa entre l'1 de desembre i el 30 de juny. No obstant això, respecte a la realització material del pagament, la data màxima serà l'establida per a la presentació dels comptes justificatius (annex V) de cadascuna de les anualitats.  
6. Són despeses subvencionables les que figuren en l'article 8 de l'ordre de bases, amb els límits establits en aquest mateix article i en l'article 17, tenint en compte la quantia del mòdul econòmic de la part A que propose la comissió de valoració.  
La imputació de les despeses es realitzarà d'acord amb el principi de meritació.  
7. D'acord amb el que estableixen els articles 24.2 i 22.5 de l'ordre de bases, la falta de justificació o la justificació insuficient de la subvenció concedida donaran lloc a la minoració corresponent de la subvenció.  
  
  
Desé. Protecció de dades  
La gestió de les subvencions objecte de la present convocatòria suposa el tractament de dades de caràcter personal de persones beneficiàries, representants i tercers. Aquest tractament es realitzarà d'acord amb els següents termes:  
a) Responsable del tractament: Conselleria d'Educació, Cultura i Esport amb domicili en l'avinguda de Campanar, 32, 46486 València i adreça electrònica de contacte qnwvvitnnwsglaxmvwgjxdrr@vbh.ly  
b) Categoria de les dades objecte de tractament i origen d'aquestes: dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara en avant PAI) o a altres administracions públiques, en el cas que la persona interessada no s'haja oposat a aquesta consulta, d'acord amb el que s'estableix en l'article 28 de la Llei 39/2015 i documentació que s'entregue pels sol·licitants i representants legals.  
  
En relació amb la documentació presentada que incloga dades personals de terceres persones, amb caràcter previ a la comunicació d'aquestes dades a la Conselleria, les persones sol·licitants i representants legals estan obligats a informar aquestes persones interessades sobre la comunicació i tractament de les seues dades personals per la Conselleria d'Educació, Cultura i Esport, en els termes previstos en aquest article.  
c) Finalitats del tractament i base jurídica: les dades personals seran tractades amb la finalitat de dur a terme tota la tramitació i gestió de la subvenció, tot això amb base jurídica en el compliment d'una missió realitzada en interés públic, en l'exercici de poders públics conferits a la Conselleria i en el compliment de les obligacions legals derivades de la normativa contemplada en la present convocatòria i en les restants normes aplicables, incloent-hi les que regulen el tràmit electrònic.  
  
Així mateix, en aplicació de la normativa vigent, amb la finalitat de donar compliment als principis de publicitat i transparència, les dades de les subvencions concedides seran publicades, segons corresponga, en el diari oficial corresponent a l'efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, persona beneficiària, quantitat concedida i objectiu o finalitat de la subvenció.  
No obstant l'anterior, quedaran excloses d'aquesta publicació les subvencions concedides quan la publicació de les dades de la persona beneficiària en raó de l'objecte de la subvenció puga ser contrària al que s'estableix en la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així haja sigut previst en la seua normativa reguladora.  
En concret, no es publicaran les subvencions concedides a persones físiques quan el mateix objecte de la convocatòria proporcione informació o dades especialment protegides de les persones beneficiàries o relatives a les categories especials de dades especificades en els articles 9 i 10 del Reglament general de protecció de dades (RGPD) ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o d'altres formes de violència contra la dona, i en aquest cas, es procedirà a anonimitzar la informació d'ofici o a instàncies de la persona interessada.  
d) Destinataris de les dades: amb base jurídica en el compliment de les obligacions legals derivada de la normativa contemplada en aquesta convocatòria, així com per al compliment d'una missió realitzada en interés públic o en l'exercici de poders públics conferits a la Conselleria d'Educació, Cultura i Esport, les dades personals podran ser comunicades a la Plataforma Autonòmica d'Interoperabilitat (d'ara en avant PAI) amb la finalitat d'efectuar la comprovació de les dades de la persona sol·licitant, així com d'altres situacions socioeconòmiques previstes per a la baremació, a altres òrgans de l'Administració pública amb competència en la matèria, entre els quals, sense caràcter limitatiu, s'inclouen òrgans de caràcter autonòmic, local, estatal i de la Unió Europea, òrgans judicials i Ministeri Fiscal, Tribunal de Comptes, Sindicatura de Comptes de la Comunitat Valenciana, IGAE, Defensor del Poble i Síndic de Greuges de la Comunitat Valenciana, Agència Antifrau de la Comunitat Valenciana, delegat de protecció de dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades per encàrrec de la Conselleria per terceres persones encarregades del tractament.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud, per la qual cosa la falta de comunicació d'aquestes dades a la Conselleria d'Educació, Cultura i Esport comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es recapten i pels terminis establits en les normes vigents per al compliment d'obligacions i responsabilitats legals, i seran suprimides d'acord amb el que s'estableix en la normativa d'arxius i documentació.  
  
h) Drets: la persona interessada pot exercitar el dret d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les següents vies:  
- Tràmit electrònic que es pot consultar en la pàgina web de la Conselleria www.ceice.gva.es, en l'apartat Registre de tractament de dades.  
  
- Enviant la petició a qualsevol de les següents adreces:  
Postal: avinguda de Campanar, 32. 46612 València - Electrònica: apabwehgbnvisgansiuumtuh@nyk.oz  
- De manera presencial aportant la sol·licitud corresponent a través del registre.  
L'exercici dels drets és personalíssim i requerirà la identificació inequívoca de la persona interessada, que podrà realitzar-se aportant un document vàlid que la identifique i, si és el cas, de la persona que ostente la representació, o instruments electrònics equivalents.  
  
i) Dret a reclamar davant l'autoritat de control: la persona interessada pot presentar una reclamació davant l'Agència Espanyola de Protecció de Dades si considera no atesos els seus drets o vulnerat el tractament de les seues dades personals. Amb caràcter previ, la persona interessada pot contactar amb el delegat/ada de protecció de dades de la Generalitat Valenciana a través de les següents adreces de contacte:  
  
Electrònica qvf@eqn.vr  
Postal: passeig de l'Albereda, 16 € 46255 València.  
Per a més informació sobre el tractament de les seues dades personals, la persona interessada pot consultar el Registre de tractament de dades en www.ceice.gva.es/es/registre-de-tractament-de-dades  
  
  
DISPOSICIÓ FINAL  
  
Única  
Aquesta resolució tindrà efectes des de l'endemà de publicar-se en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) Recurs potestatiu de reposició davant del conseller d'Educació, Cultura i Esport en el termini d'un mes a comptar des de l'endemà de publicar-se.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 13 de maig de 2020.- El director general de Formació Professional i Ensenyaments de Règim Especial: Manuel Gomicia Giménez.